laion/Wikipedia-Exotic huggingface dataset:
პატარა გაზეთი

„პატარა გაზეთი“ — ქართული ყოველდღიური გაზეთი. გამოდიოდა თბილისში 1906 წლის 1 იანვრიდან 2 აპრილამდე, გამოიცა 28 ნომერი, „პატარა გაზეთი“ თავისი სოციალურ-პოლიტიკური თვალსაზრისით ახლოს იდგა სოციალურ-ფედერალისტურ მიმართულებასთან. რედაქტორი-გამომცემელი — კ. მესხი. ქართული საბჭოთა ენციკლოპედია, ტ. 7, თბ., 1984. — გვ. 707.
პატარა გომარეთის განძი

პატარა გომარეთის განძი – XIV საუკუნის I ნახევრის უკანასკნელი ილხანების ვერცხლის მონეტების განძი. აღმოჩნდა 1936 წელს სოფელ პატარა გომარეთში (დმანისის მუნიციპალიტეტი) ეწყო თიხის ქილაში. შეიცავს 92 ვერცხლის დირჰემს, რომლებიც მოჭრილია ირანის ილხანების მუჰამადის (1336-1338), სათი-ბეგის (1338-1339), თუღა-თემურის (1337-1353) და სულეიმანის (1339-1343) სახელებით სხვადასხვა ზარაფხანაში (თავრიზი, ბაზარი, შირვანი, ალაგირი, ბარდა, კალისთუვანი) 27 მონეტა თბილისშია მოჭრილი, ხოლო 4 -ანისში. განძის ყველაზე ადრეული მონეტა თარიღდება 1338 წლით, უგვიანესი - 1343, ე. ი. დაფლული უნდა იყოს არა უადრეს 1344 წელს. განძი დაცულია ს. ჯანაშიას სახელობის საქართველოს სახელმწიფო მუზეუმში. Catalogue of oriental coins in the British Museum, v. 2, L., 1876; ღვაბერიძე ც., ქსე, ტ. 7, გვ. 708, თბ., 1984
პატარა რიწა

პატარა რიწა — ტბა საქართველოში, გუდაუთის მუნიციპალიტეტში. მდებარეობს გაგრის ქედის აღმოსავლეთ კალთაზე, ზღვის დონიდან 1235 მ. სარკის ფართობი 0,1 კმ², წყლის მოცულობა 3,25 მლნ. მ³, მაქსიმალური სიღრმე 76 მ, წყალშემკრები აუზის ფართობი 2,95 კმ². ქვაბული გაჩენილია მთა ფშეგიშხის აღმოსავლეთ კალთის ჩამოქცევის შედეგად. პატარა რიწის აუზისთვის დამახასიათებელია საშუალომთიანი რელიეფი. ტბა და მისი აუზი განლაგებულია ტყისა და სუბალპურ სარტყელში. აუზის ჰიდროგრაფიული ქსელი სუსტადაა განვითარებული. ტბას არ გააჩნია არცერთი მუდმივი შენაკადი. გეგმაში აქვს განედური მიმართულებით გადაჭიმული არასწორი ოვალური მოხაზულობა. სანაპირო ხაზი სუსტადაა შეჭრილ-შემოჭრილი. აქვს ციცაბო და მაღალი ნაპირები. ტბის ფსკერის რელიეფი სწორია, წყალქვეშა კალთები მეტად ციცაბოა. საზრდოობს თოვლის, წვიმის და მიწისქვეშა წყლით. გამდინარეა მიწისქვეშა გზით. დონე მაღალია მაისში, დაბალი — მარტში. ზაფხულში წყლის ტემპერატურა ზედაპირზე აღწევს დაახლოებით 18–20 °C-ს, მაშინ როდესაც 70 მ სიღრმეზე ეს მაჩვენებელი უტოლდება 4,2 °C-ს. ტბა იყოფა ვერტიკალურ თერმულ ზონებად. მცირე ხნით იფარება ყინულით. წყალი მუქი ლურჯი ფერისაა. გამჭვირვალობა შეადგენს 18 მ-ს. ტბაში არის კალმახი. პირველად პატარა რიწა გამოიკვლიეს 1913 წელს, როდესაც ტბა მოინახულა გეოლოგმა ლეონიდ კონიუშევსკიმ. 1914 წელს პატარა რიწა გამოიკვლია გეოგრაფ ევგენია მოროზოვა-პოპოვას მიერ ორგანიზებულმა ექსპედიციამ, რომლის შედეგებით შესწორდა რუკაზე ტბის ადგილმდებარეობა, გატარდა სიღრმის პირველი გაზომვა და შეიქმნა ბათიმეტრიული რუკა. ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 136. ↑ 2.0 2.1 2.2 Апхазава И. С. Озера Грузии. Тбилиси: Мецниереба, 1975. 181 с. ↑ Ефремов Ю. К. Тропами горного Черноморья. М. : Государственное издательство географической литературы, 1963 ↑ Ю. В. Ефремов. Голубое ожерелье Кавказа. Л., Гидрометеоиздат, 1988, 160 с.
პატარა ჯიხაიშის განძი

პატარა ჯიხაიშის განძი — ვერცხლის მონეტებისა და ნივთების განძი. აღმოჩნდა 1946 წელს სოფელ პატარა ჯიხაიშში. ჩვენამდე მოაღწია 18 მონეტამ. განძის დიდი მეცნიერული მნიშვნელობა ისაა, რომ მასში შედის იმერეთის მეფის გიორგი II-ის (1565-1585) სახელით მოჭრილი 5 ქართული მონეტა, რომელთა ზუსტი ატრიბუცია შესაძლებელი გახდა ამ განძის აღმოჩენის შემდეგ. აღნიშნული მონეტები 3 ტიპად იყოფა: I ტიპი — შუბლზე სქემატურადაა გამოსახული წვერულვაშიანი მამაკაცის თავი ფასში, ზურგზე - ქართული ასომთავრული წარწერა: „მეფე გიორგი“; II ტიპი — შუბლზე ორსტრიქონიანი წარწერაა: „მეფეთა მეფე“; ზურგზე — „მეფე გიორგი“; III ტიპი — შუბლზე ადამიანის თავის მარცხენა პროფილია, შუბლთან — ასომთავრულად „გ“, ზურგზე — მარცხნივ მიმართული რომელიღაც ცხოველის გამოსახულება. განძის შემადგენლობაში შედის აგრეთვე 1574 წელს (ჰიჯრით 982) მოჭრილი 4 თურქული ახჩა და სინქრონული 9 ირანული მონეტა და მათი მინაბაძები.განძი ჩაფლული უნდა იყოს XVI საუკუნის II ნახევარში. დუნდუა გ., ქართული საბჭოთა ენციკლოპედია, ტ. 7, თბ., 1984. — გვ. 710. ლომოური თ., პატარა-ჯიხაიშში აღმოჩენილი XVI საუკუნის განძის გამო, «ს. ჯანაშიას სახელობის საქართველოს სახელმწიფო მუზეუმის მოამბე», 1953, ტ. 17 B.
პატარძალა

პატარძალა (ლათ. Anchusa azurea) — ორ- ან მრავალწლოვანი მცენარე ლაშქარასებრთა ოჯახისა. აქვს 40-100 სმ სიგრძის სწორი ღერო, ოვალურ- ან წაგრძელებულ-ლანცეტა ფოთლები (ქვედა ფოთლები ყუნწიანია, ზედა – მჯდომარე) და საკმაოდ დიდი მოლურჯო ცისფერი ყვავილები, რომლებიც შეკრებილია ფარჩხატ ხვეულებად. ხახა სქლად არის მოფენილი თეთრი ბეწვით. მცენარე შებუსულია უხეში ჯაგრით. ყვავის აპრილში, ნაყოფმსხმოიარობს ივლისში. გავრცელებულია კავკასიაში, მცირე აზიაში, ცენტრალურ და სამხრეთ ევროპაში, ირანში, შუა აზიაში. სპორადულად გვხვდება მთელ საქართველოში. იზრდება მშრალ ადგილებში, გზისპირებსა და ნათესებში. ნათესების, სათიბისა და საძოვრის სარეველაა. ↑ 1.0 1.1 1.2 სუხიტაშვილი კახაბერ, საქართველოს ყვავილოვანი მცენარეები, თბ.: კავკასიის გარემოსდაცვითი არასამთავრობო ორგანიზაციების ქსელი, 2018. — გვ. 90. ↑ 2.0 2.1 ქართული საბჭოთა ენციკლოპედია, ტ. 7, თბ., 1984. — გვ. 710.
პატიჟი

პატიჟი, სასჯელი, დასჯა ძველ ქართულ სამართალში. სულხან-საბა ორბელიანის განმარტებით, პატიჟი „უპატიურად და შეჭირვებით პყრობას“ ნიშნავს. ბექას და აღბუღას სამართალში ტერმინი „პატიჟი“ სასჯელის ზოგადი მნიშვნელობით იხმარება, მაგრამ მთელ რიგ შემთხვევებში მას საჯარო ხელისუფლებისათვის განკუთვნილი სისხლისსამართლეებრივი ჯარიმის მნიშვნელობაც აქვს. მაგ. დიდებულის მკვლელი ვალდებულია დაზარალებულის სასარგებლოდ კანონით დაწესებული ქონებრივი საზღაურის - „სისხლის“ გარდა „პატრონისა და მაწყუერელის პატიჟი გარდაიჴადოს და დაუურვოს“ (მუხლი 1). პატიჟიდან წარმოდგა „განპატიჟება“ (დასჯა), „პატიჟეულობა“ (სასჯელის დადება) და „პატიჟეული“ (სასჯელდადებული). დოლიძე ი., ძველი ქართული სამართალი, თბ., 1953, გვ. 207-218; დოლიძე ი., ქსე, ტ. 7, გვ. 711, თბ., 1984
პატრახუწა (მრავალმნიშვნელოვანი)

პატრახუწა შეიძლება აღნიშნავდეს: პატრახუწა – სოფელი გალის მუნიციპალიტეტში პატრახუწა – სოფელი ოჩამჩირის მუნიციპალიტეტში
პატრონიკე

პატრონიკე — მეორე სართულის დონეზე მოთავსებული ზედა გალერეა. ჩვეულებრივ ეწყობოდა ქრისტიანულ ეკლესიებსა და საზეიმო დარბაზებში, ძირითადად შენობის დასავლეთ ნაწილში, ზოგჯერ მიეკვროდა ნავს სამხრეთის, დასავლეთის და ჩრდილოეთის მხრიდან. პატრონიკე თავდაპირველად საზოგადოების მაღალი წრის წარმომადგენელთათვის იყო განკუთვნილი, მოგვიანებით კი — მგალობელთა, მუსიკოსთა და ორგანისათვის. პატრონიკე ქართულ ხუროთმოძვრებაში ცნობილია VII საუკუნიდან (წრომის ტაძარი). ქართული საბჭოთა ენციკლოპედია, ტ. 7, თბ., 1984. — გვ. 713.
პატრონყმობა

პატრონყმობა — ფეოდალური ურთიერთობის აღმნიშვნელი უნივერსალური ტერმინი X-XVIII საუკუნეების საქართველოში. მიღებულია ორი სიტყვისაგან: პატრონი და ყმა. აღნიშნავდა ურთიერთობას ფეოდალებსა და ყმა გლეხებს შორის (საწარმოო ურთიერთობა), აგრეთვე ურთიერთობას თვით ფეოდალთა შორის, ფეოდალური კლასის შინაპოლიტიკურ ორგანიზაციას. X საუკუნემდე პატრონყმობის შესატყვისი ცნება იყო „უფალ-მონობა“, ხოლო XV საუკუნიდან — ბატონყმობა. შოშიაშვილი ნ., ქართული საბჭოთა ენციკლოპედია, ტ. 7, თბ., 1984. — გვ. 713.
პაჩული

პაჩული (ლათ. Pogostemon patchouli) — მრავალწლოვანი ტროპიკულ ბუჩქბალახი ტუჩოსანთა ოჯახისა. ნახევარსფეროს ფორმა აქვს, სიმაღლე 70-100 სმ აღწევს. ახასიათებს მონოპოდიალური დატოტვა. მთავარი ღერო სწორმდგომია, ფოთოლი — კვერცხისებრი, მუქი მწვანე, შეიცავს 0,3% ეთერზეთს. მცენარე კარგად იზრდება 20°C-ზე მაღალ ტემპერატურაზე. პაჩულის სამშობლოა ფილიპინები. გავრცელებულია ტროპიკული ჰავის ქვეყნებში. 1939 წლიდან მოჰყავთ აფხაზეთის ზღვისპირა სუბტროპიკულ ზონაში, აქ იგი ერთწლოვანია. ამრავლებენ კალმით. კალამს აფესვიანებენ სათბურში სექტემბერ-ოქტომბერში. მინდორში რგავენ მაისში. სპეციფიკური სურნელებისა და ფიქსატორული თვისებების გამო პარფიუმერიაში იყენებენ. მოსავალს იღებენ ოქტომბერში. 1 ჰა-ზე მოდის 4-6 ტ ნედლეული. ჩიქვანაია ე., ქართული საბჭოთა ენციკლოპედია, ტ. 7, თბ., 1984. — გვ. 715.}
ნაღობილევი

ნაღობილევი — სოფელი საქართველოში, გურიის მხარის ოზურგეთის მუნიციპალიტეტში, მერიის თემში (სოფლები: მერია, ნაღობილევი, ჭახვათა, ხვარბეთი). მდებარეობს მდინარე ნატანების ხეობაში, ზღვის დონიდან 75 მ, მერიიდან 3 კმ., ოზურგეთიდან 15 კმ. სოფელში არის საჯარო სკოლა, გადის ოზურგეთი-ურეკის საავტომობილო გზა. ქართული საბჭოთა ენციკლოპედია, ტ. 7, თბ., 1984. — გვ. 336. ↑ მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 26 ივლისი 2016.
Auto Bild

Auto Bild — ჟურნალი და ინტერნეტ-გამოცემა ავტომობილების და მასთან დაკავშირებული თემატიკის შესახებ, როგორებიცაა ტრანსპორტი, საავტომობილო ტექნიკა, გამოფენები და ყველანაირი სიახლეები. ჟურნალის პირველი ნომერი 1986 წლის 24 თებერვალს გამოვიდა და ყოველწლიურად 51-53 ნომერი გამოდის. იგი გამოსცა Axel Springer Auto Verlag-მა, რომელიც არის გამომცემლობა Axel Springer AG-ს შვილობილი კომპანია. 2006 წლის 3 აპრილიდან მისი შეფ-რედაქტორია ბერნდ ვილანდი. აქ არის იმ ქვეყნების ჩამონათვალი, სადაც ავტო ბილდის ლიცენზირებული ვარიანტები გამოდის: გერმანია: AUTO BILD (ყოველკვირეული, 1986 წლიდან) იტალია: AUTO OGGI (ყოველკვირეული, 1986 წლიდან) საფრანგეთი: AUTO PLUS (ყოველკვირეული, 1988 წლიდან) დიდი ბრიტანეთი: AUTO EXPRESS (ყოველკვირეული, 1988 წლიდან) ნიდერლანდები: AUTO WEEK (ყოველკვირეული, 1990 წლიდან) თურქეთი: AUTO SHOW (ყოველკვირეული, 1992 წლიდან) პოლონეთი: AUTO SWIAT (ყოველკვირეული, 1995 წლიდან) ხორვატია: AUTO BLIC (თვეში ორჯერ, 1995 წლიდან) შვეიცარია: AUTO BILD SCHWEIZ (ყოველკვირეული, 1997 წლიდან) ავსტრია: AUTO BILD ÖSTERREICH (ყოველკვირეული, 1998 წლიდან) პორტუგალია: AUTO FOCO (ყოველკვირეული, 2000 წლიდან) ჩეხეთი: AUTO TIP (თვეში ორჯერ, 2002 წლიდან) ბულგარეთი: AUTO BILD БЪЛГАРИЯ (თვეში ორჯერ, 2002 წლიდან) ესტონეთი: AUTO BILD EESTI (ყოველთვიური, 2004 წლიდან) ფინეთი: AUTO BILD SUOMI (თვეში ორჯერ, 2004 წლიდან) სლოვენია: AUTO BILD SLOVENIJA (ყოველთვიური, 2004 წლიდან) ლატვია: AUTO BILD LATVIJA (ყოველთვიური, 2004 წლიდან) უნგრეთი: AUTO BILD MAGYARORSZAG (ყოველთვიური, 2004 წლიდან) ლიეტუვა: AUTO BILD LIETUVA (თვეში ორჯერ, 2005 წლიდან) ესპანეთი: AUTO BILD ESPAÑA (ყოველკვირეული, 2005 წლიდან) სერბია-მონტენეგრო: AUTO BILD SRBIJA I CRNA GORA (თვეში ორჯერ, 2006 წლიდან) დანია: AUTO BILD DANMARK (თვეში ორჯერ, 2006 წლიდან) საბერძნეთი: AUTO BILD HELLAS (ყოველკვირეული, 2007 წლიდან) ჩრდილოეთი მაკედონია: AUTO BILD MAKEDONIJA (ყოველკვირეული, 2007 წლიდან) სლოვაკეთი: AUTO BILD SLOVENSKO (თვეში ორჯერ, 2007 წლიდან) უკრაინა: AUTO BILD УКРАИНА (თვეში ორჯერ, 2007 წლიდან) საქართველო: AUTO BILD საქართველო (ყოველთვიური, 2008 წლიდან) რუმინეთი: AUTO BILD ROMANIA (თვეში ორჯერ, 2008 წლიდან) ბელარუსი: AUTO BILD БЕЛАРУСЬ (ყოველთვიური, 2009 წლიდან) არაევროპული გამოცემები: ინდონეზია: AUTO BILD INDONESIA (თვეში ორჯერ, 2003 წლიდან) ტაილანდი: AUTO BILD THAILAND (თვეში ორჯერ, 2004 წლიდან) აზერბაიჯანი: AUTO BILD Azərbaycan (ყოველთვიური, 2005 წლიდან) მექსიკა: AUTO BILD MEXICO (ყოველთვიური, 2008 წლიდან) ინდოეთი: AUTO BILD INDIA (თვეში ორჯერ, 2008 წლიდან) Auto Bild-ის ოფიციალური საიტი Autobild.tv myvideo.de-ზე Autobild.tv youtube.com Axel Springer-ის ოფიციალური საიტი დაარქივებული 2015-06-26 საიტზე Wayback Machine.
Apropos

apropos — POSIX ნორმის ბძრძანება, რომელიც ეძებს სახელმძღვანელოებს რომლებშიც აღმოჩნდება ბრძანების არგუნეტად მოცემული სიტყვა. ყოველივე სახელმძღვანელო შეიცავს აღწერას; apropos ეძებებს და განახებთ ყოველევი სახელმძყანელოს აღწერას რომელშიც აღმოაჩენს მოცემულ სიტყვას. $> apropos vector composeglyphs (1) - generate an encoding vector or new font for postscript inkscape (1) - an SVG (Scalable Vector Graphics) editing program. pstoedit (1) - a tool converting PostScript and PDF files into variou... vector (3blt) - Vector data type for Tcl whatis : აჩვენებს man გვერდის-ს აღწერას man : აჩვენებს ბრძანების man გვერდს GNU Core Utilities (ინგლისური) apropos(1) ლინუქსის სახელმძღვანელო გვერდი
File (იუნიქსი)

file — იუნიქსის ბრძანება, რომელიც ადგენს ფაილის ტიპს იმისდა მიხედვით თუ რას შეიცავს ფაილი. bash-3.1# file jaguar-d-typ-36.jpg jaguar-d-typ-36.jpg: JPEG image data, JFIF standard 1.01 bash-3.1# file memo.c memo.c: ASCII C program text bash-3.1# file enonce_c.pdf enonce_c.pdf: PDF document, version 1.4 GNU Core Utilities
In the Cage

In the Cage — ჯგუფ ჯენესისის სიმღერა კონცეპტუალური ალბომიდან The Lamb Lies Down on Broadway. ეს არის მეხუთე სიმღერა ალბომზე, საიდანაც მსმენელი შეიტყობს, რომ ალბომის გმირი, რაელი, მიწისქვეშ, უამრავი სტალაქტიტითა და სტალაგმიტით სავსე გამოქვაბულშია მოქცეული. რაელი ხედავს თავის ძმას, ჯონს, რომელიც გაურბის. სიმღერაში ნახსენებია რამდენიმე პოპულარული სიმღერა. ესენია: Runaway (1961) (დელ შენონის ჰიტ-სინგლი); Raindrops Keep Falling On My Head (ბი ჯეი თომასი) და My Girl (The Temptations) - ამ უკანასკნელთან პირდაპირი კავშირი აქვს ფრაზას I've got sunshine.... საკონცერტო შესრულებების დროს, გარდა ტურისა The Lamb Lies Down On Broadway, სიმღერას სხვა ცნობილი კომპოზიციებიც ერთვოდა. როგორც წესი, ეს იყო The Cinema Show, The Colony of Slippermen, Apocalypse in 9/8 და ა.შ. 2007 წელს სიმღერა სრულდებოდა ტურის Turn It On Again ფარგლებში. The Genesis Discography - ჯენესისის შემოქმედების დეტალური განხილვა დაარქივებული 2006-05-14 საიტზე Wayback Machine.
სებასტიან დაისლერი

სებასტიან დაისლერი (გერმ. Sebastian Deisler; დ. 5 იანვარი, 1980, ლერახი, გერმანია) — გერმანელი პროფესიონალი ყოფილი ფეხბურთელი. თავისი პროფესიონალური კარიერა დაასრულა 2007 წლის იანვარში 27 წლის ასაკში უმძიმესი ტრავმის გამო. მისი სანაკრებო კარიერა 2000 წელს დაიწყო. სულ 36 მატჩი ჩაატარა გერმანიის ნაკრებში და 3 გოლის გატანა მოახერხა. სებასტიან დაისლერი (გერმანული) სებასტიან დაისლერი (გერმანული)
პედაგოგიური ფურცელი

პედაგოგიური ფურცელი — ქართული პროგრესული პედაგოგიური ჟურნალი. გამოდიოდა 1904–1906. რედაქტორები იყვნენ: ე. ერისთავი, ნ. ზურაბაშვილი (1904–1905), მ. დემურია (1906). გამოვიდა 8 ნომერი. ჟურნალი ეროვნულ-განმათავისუფლებელი მოძრაობის პოზიციებიდან აშუქებდა, უმთავრესად, ოჯახში აღზრდის, ზოგადადპედაგოგიურ და დიდაქტიკურ საკითხებს: ქართული ეროვნული სკოლის ცხოვრებასთან და პოლიტიკასთან კავშირს, მასწავლებლისა და აღმზრდელის, სკოლისა და ოჯახის როლს, ბავშვის ფიზიკური, ზნეობრივი, სქესობრივი აღზრდის საკითხებს და სხვა. თანამშრობლობდნენ: შ. ჩიტაძე, პ. სურგულაძე, ა. მიქაბერიძე, ე. ხრამელაშვილი, ი. ბალარჯიშვილი, ლ. ელიავა და სხვები. ქართული საბჭოთა ენციკლოპედია, ტ. 8, თბ., 1984. — გვ. 8-9.
ვასო აბაშიძე

ვასილ (ვასო) ალექსის ძე აბაშიძე (დ. 22 ნოემბერი (4 დეკემბერი), 1854, დუშეთი — გ. 9 ოქტომბერი, 1926, თბილისი) — ქართველი მსახიობი. ქართული რეალისტური სამსახიობო სკოლის ერთ-ერთი ფუძემდებელი. საქართველოს სსრ პირველი სახალხო არტისტი (1922). სწავლობდა ჯერ თბილისის, მერე ქუთაისის გიმნაზიაში, რომლის დამთავრების შემდეგ მასწავლებლობდა ქუთაისში (1872–1877), შუშასა და ყაზახში (აზერბაიჯანი, 1877–1879). გიმნაზიაში სწავლის დროს მონაწილეობდა საოჯახო წარმოდგენებში (ალექსანდრე სუმბათაშვილსა და ვლადიმერ ნემიროვიჩ-დანჩენკოსთან ერთად, შემდეგ — ქუთაისის სცენისმოყვარეთა სპექტაკლებში, 1879-იდან კი, როცა მუდმივი ქართული თეატრი აღადგინეს, პროფესიული მსახიობი გახდა. აბაშიძე ეროვნულ-განმათავისუფლებელი მოძრაობის გამოჩენილ მოღვაწეთა წრეში იზრდებოდა და აგრეთვე ეზიარა რევოლუციურ-დემოკრატიულ იდეებს. ხშირად გამოდიოდა დაბებისა და სოფლების, მუშათა სახალხო თეატრების სცენაზე; მისი აზრით, მსახიობი მოწინავე საზოგადოების იდეების გამომხატველი უნდა ყოფილიყო, თეატრს კი რეალიზმისა და „განცდის ხელოვნების" გზით ევლო (იხილეთ მისი სტატია „მოკლე ცნობები დრამატული ხელოვნების შესახებ“, გაზეთ „ივერია“, 1894, NN 171,172). აბაშიძე სცენიდან ამხელდა მის დროინდელ საზოგადოებას, მის გახრწნილებას და ფარისევლობას. შექმნა მრავალი კოლორიტული სახე: კუმუხტი, ტრდატოვი, დაბაღოვი (გიორგი ერისთავის „დავა“, „გაყრა“, „ძუნწი“), გეურქა (ზურაბ ანტონოვის „მზის დაბნელება საქართველოში“), ავეტიკა, აკოფა, მაზუთიანი, გასპარა, ოსეფა, გრიქულა (ავქსენტი ცაგარელის, „რაც გინახავს, ვეღარ ნახავ!“, „ხანუმა“, „ციმბირელი“, „ბაიყუში“, „მათიკო“, „ჭკუისა მჭირს“), საქო (იოსებ გედევანიშვილის „მსხვერპლი“), ზიმზიმოვი, ისაია (გაბრიელ სუნდუკიანის „პეპო“, „ხათაბალა“), ბესო (ალექსანდრე სუმბათაშვილ-იუჟინი „ღალატი“), გრზშნევსკი (ტრიფონ რამიშვილის „მეზობლები“). კლასიკური რეპერტუარიდან განასახიერა ფამუსოვის (ალექსანდრე გრიბოედოვის „ვაი ჭკუისაგან“), ხლესტაკოვის, გოროდნიჩის (ნიკოლოზ გოგოლის „რევიზორი“), ბელოგუბოვის, შმაგის (ალექსანდრე ოსტროვსკის „შემოსავლიანი ადგილი“, „უდანაშაულო დამნაშავენი“), სკაპენისა და ორგონის (მოლიერის „სკაპენის ოინები“, „ტარტიუფი“), ფიგაროს (პიერ ბომარშეს „სევილიელი დალაქი“) და სხვა როლები. მონაწილეობდა ოპერეტებში: შარლ ლეკოკის „რაინდი უშიშარი და გულმართალი“ (ლარგი), უზეირ ჰაჯიბეკოვის „არშინ-მალ-ალან“ (ასკარი) და სხვა. ეწეოდა რეჟისორულ მოღვაწეობას. დაწერა რამდენიმე პიესა, თარგმნა და გადმოაკეთა მრავალი კომედია, ვოდევილები და ოპერეტა. 1885 წელს დააარსა გაზეთი „თეატრი“. შეადგინა და გამოსცა პიესათა და საესტრადო მასალათა კრებულები („ჩანგი“, თბილისი, 1888, 1892; ოზურგეთი, 1892; ფოთი, 1893; ბათუმი, 1900). აბაშიძის სახელი მიკუთვნებული აქვს თბილისის მუსიკალური კომედიის თეატრს. თბილისში არსებობს მისი სახელობის ქუჩა. 1918: „ქრისტინე“ რეჟ. ალექსანდრე წუწუნავა 1921: „არსენა ჯორჯიაშვილი“ (გენერალი) რეჟ. ივანე პერესტიანი 1923: „არსენა ყაჩაღი“ (თავადი ბარათაშვილი) რეჟ. ვლადიმერ ბარსკი 1926: „ხანუმა“ (პაპა) რეჟ. ალექსანდრე წუწუნავა ქართული საბჭოთა ენციკლოპედია, ტ. 1, თბ., 1975. — გვ. 19. ენციკლოპედია „საქართველო“, ტ. 1, თბ., 1997. — გვ. 21. ვასო აბაშიძე კინოფილმების ინტერნეტ-მონაცემთა ბაზაში ვასო აბაშიძე [დაარქივებული] — ეროვნული ფილმოგრაფია ვასო აბაშიძე - ცხოვრება, შემოქმედება
ჩვეულებრივი მახრჩობელა

ჩვეულებრივი მახრჩობელა (Boa constrictor; Constrictor constrictor) — მახრჩობელა გველი მახრჩობელასებრთა ოჯახისა. სხეულის სიგრძე 2-3 მ. (5,5, მეტრამდე). ზურგის მოხატულობა იმდენად მრავალფეროვანია, რომ არსებობს უამრავი ვარიანტი. მოძრაობისას, მზის სხივებზე მახრჩობელას კანი ელვარებს მეტალისებურად, ტალღისებურად და ცისარტყელასებრ ბზინავს. საცხოვრებელი არეალი ფართოა - დაწყებული მექსიკიდან, მთელი ტროპიკული და ეკვატორული ამერიკის გავლით, ცენტრალური არგენტინის რაიონებამდე. ამ ტერიტორიაზე მახეჩობელას 6 (10) ქვესახეობა ბინადრობს. უმეტესობა მათგანი გარეგნულად და ბიოლოგიური მონაცემებით ერთმანეთისგან ისე განსხვავდება, რომ ადრე დამოუკიდებელ სახეობებად იყვნენ მიჩნეულნი. ნომინალური ქვესახეობა (Boa constrictor constrictor) ცხოვრობს ბრაზილიის ტყეებში, პერუს აღმოსავლეთით, კოლუმბიაში, ვენესუელაში, სურინამიში, გაიანასა და გვიანაში. იმპერატორული მახრჩობელა (Boa constrictor imperator) პერუში, ეკვადორში, კოლუმბიაში, ცენტრ. ამერიკის ყველა ქვეყანასა და მექსიკაში. არგენტინული მახრჩობელა (Boa constrictor occidentalis) ჩრდილო არგენტინის მშრალ სტეპებში. ჩვეულებრივი მახრჩობელას ცხოვრების წესი მნიშვნელოვნადაა დამოკიდებული გეოგრაფიულ მდებარეობაზე, მაგ: ბრაზილიური ქვესახეობა (Boa constrictor constrictor) ხშირ ტყეებში ბინადრობს, კარგად დაცოცავს ხეებზე, ხშირად გვხვდება მდინარეებისა და ნაკადულების პირას, თუმცა წყალში არ ჩადის, შესაძლოა იმიტომაც, რომ ხსენებულ რაიონებში ბინადრობს და ნადირობს მწვანე ანაკონდა. საკვებს ძირითადად ხმელეთზე დაეძებს. იკვებება წვრილი ძუძუმწოვრებით, ხვლიკებითა და ფრინველებით. იმპერატორული მ. ბინადრობს როგორც ტყეებში, ისევე ბუჩქნარებში, მშრალ ადგილებში, მთების ფერდობებზე. არგენტინული მახრჩობელა კი საერთოდ არ ეკარება არც წყალს, არც ტყიან ტერიტორიებსა და უპირატესობას მშრალ, გაშლილ ლანდჩაპტებს ანიჭებს. ჩვეულებრივი მ. ხშირად გვხვდება ადამიანის საცხოვრებელთან ახლოს, სადაც მღრღნელებსა და ხვლიკებზე ნადირობს. ზოგიერთ რაიონში ეს გველი მოშინაურებულია და სახლში სპეციალურად ჰყავთ თაგვებისა და ვირთხების დასაჭერად. საკვები მეტად მრავალფეროვანია: ხვლიკები, მღრღნელები, ჩანთოსნები, ოპოსუმები, ფრინველები, მანგუსტები და სხვა წვრილი ცხოველები. მდედრი შობს 15-64 ცოცხალ ნაშიერს, თითოეული 50 სმ. სიგრძისაა. 2 წლის შემდგომ ისინი 3 მ-მდე იზრდებიან და უკვე შეუძლიათ გამრავლება. მახრჩობელები ბუნებაში მიახლ. 23 წლამდე ცოცხლობენ, ტყვეობაში კი - 10 წლამდე.
Coolio

არტის ლეონ აივი უმცროსი, აგრეთვე ცნობილი როგორც Coolio (დ. 1 აგვისტო, 1963 – გ. 28 სექტემბერი, 2022)) — ამერიკელი რეპერი და მსახიობი. იგი ყველაზე მეტად ცნობილია 1995 წლის სინგლით „Gangsta's Paradise“, თუმცა წარმატება მოიპოვა სხვა სინგლებითაც — „Fantastic Voyage“ (1994), „1, 2, 3, 4 (Sumpin' New)“ (1996) და „C U When U Get There“ (1997). რეპერს აგრეთვე ეკუთვნის „Aw, Here It Goes!“, Nickelodeon-ის 1996 წლის ტელესერიალ „კენანი და კელის“ თემატური სიმღერა. 1996 წლიდან Coolio ალბომებს დამოუკიდებლად გამოსცემდა, საქმიანობდა როგორც მზარეული და გამოუშვა სერიალი „Cookin' with Coolio“, ისევე, როგორც რეცეპტების წიგნი. რეპერის კარიერის ადრეულ წლებში მას წარმატება ჰქონდა ჯგუფ WC and the Maad Circle-ის შემადგენლობაში, რომელშიც აგრეთვე შედიოდნენ WC და მისი ძმა, Crazy Toones. მთავარი სტატია: Coolio-ს დისკოგრაფია. It Takes a Thief (1994) Gangsta's Paradise (1995) My Soul (1997) Coolio.com (2001) (გამოიცა მხოლოდ იაპონიაში) El Cool Magnifico (2002) The Return of the Gangsta (2006) Steal Hear (2008) From The Bottom 2 The Top (2009) ვიკისაწყობში არის გვერდი თემაზე: Coolio ოფიციალური საიტი Coolio Facebook-ზე Coolio Instagram-ზე Coolio კინოფილმების ინტერნეტ-მონაცემთა ბაზაში ↑ 1.0 1.1 „Rapper Coolio Dead at 59“. Rolling Stone. ციტირების თარიღი: September 29, 2022. ↑ Coolio dead aged 59: Gangsta’s Paradise rapper’s cause of death unknown after ‘collapsing at friend’s house’ ↑ გილი, ენდი (20 ოქტომბერი, 2011). „Pop Albums / Where Eagles Daren't“. The Independent (ინგლისური). დაარქივებულია ორიგინალიდან — July 12, 2021. ციტირების თარიღი: August 6, 2021. შეამოწმეთ თარიღის პარამეტრი |date=-ში (დახმარება) ↑ ბერი, პიტერ ა.. (1 აგვისტო, 2018) Happy Birthday, Coolio!. XXL Magazine. ციტირების თარიღი: December 1, 2019
სკეტმენ ჯონი

ჯონ პოლ ლარკინი , აგრეთვე ცნობილი როგორც სკეტმენ ჯონი (Scatman John) (დ. 13 მარტი, 1942 — გ. 3 დეკემბერი, 1999) — ამერიკელი მომღერალი და მუსიკოსი. მან სახელი გაითქვა 1994 წლის ცნობილი საცეკვაო ნომრით „Scatman (Ski Ba Bop Ba Dop Bop)“. თუმცა, 1990-იანებში დიდ სცენაზე გასვლამდე იგი გამოდიოდა ჯაზ-ფესტივალებზე. მის სიმღერებში შეიმჩნევა ჯაზური მუსიკის მკვეთრი გავლენა. სკეტმენი გარდაიცვალა 1999 წელს, ფილტვების კიბოს შედეგად. ჯონ ლარკინის სახელით John Larkin (1986) Listen To The Scatman (2001) სკეტმენ ჯონის სახელით Scatman's World (1995) Everybody Jam! (1996) Take Your Time (1999) Listen to the Scatman (2001) The Best of Scatman John (2002) Scat Paradise (1995) Scatman (Ski Ba Bop Ba Dop Bop) (1994) Scatman's World (1995) Song of Scatland (1995) Only You (1995) Scat Paradise EP (1995) Su Su Su Super Ki Re i (1996) Pripri Scat (1996) Everybody Jam! (1996) Let It Go (1996) Scatmambo (1998) The Chickadee Song (1999) Remembering Scatman John Larkin: სკეტმენ ჯონის ხსოვნის საიტი სკეტმენ ჯონი საიტზე Discogs სკეტმენ ჯონი კინოფილმების ინტერნეტ-მონაცემთა ბაზაში ↑ http://www.discogs.com/artist/John+Larkin ↑ http://www.discogs.com/artist/Scatman+John
კახა ბაინდურაშვილი

კახა ბაინდურაშვილი (დ. 26 სექტემბერი, 1978, თბილისი) — ქართველი პოლიტიკოსი, საქართველოს ფინანსთა მინისტრი 2009 წლის 6 თებერვლიდან 2011 წლის 17 ივნისამდე. ბაინდურაშვილი სწავლობდა თბილისის სახელმწიფო უნივერსიტეტში (1998-2000), სადაც მიღებული აქვს ეკონომიკურ მეცნიერებათა მაგისტრის ხარისხი. 1999-2000 წლებში მუშაობდა სააგენტოში „პრაიმ-ნიუსი” რედაქტორის თანამდებობაზე. 2000-2002 წლებში ეკავა საქართველოს ფინანსთა სამინისტროს საინვესტიციო პროექტების მონიტორინგის სამმართველოს უფროსის თანამდებობა. 2002-2004 წლებში მუშაობდა გაეროს განვითარების პროგრამის (UNDP) კონსულტანტად. 2004-2005 წლებში იყო საქართველოს პრემიერ-მინისტრის მრჩეველი. 2005 წლის სექტემბრიდან 2006 წლის ივნისის პერიოდში სწავლობდა უილიამს კოლეჯში (უილიამსთაუნი, მასაჩუსეტსი, აშშ), სადაც მიღებული აქვს განვითარებადი ეკონომიკის მაგისტრის ხარისხი. 2006 წლის ივნისიდან 2007 წლის მარტამდე მუშაობდა საქართველოს ფინანსთა სამინისტროს საგადასახადო დეპარტამენტის თავმჯდომარის პოსტზე. 2007 წლის მარტიდან 2009 წლის თებერვლამდე ეკავა საქართველოს ფინანსთა მინისტრის პირველი მოადგილის თანამდებობა. 2009 წლის 6 თებერვალს დაინიშნა საქართველოს ფინანსთა მინისტრად, რაც საკუთარი სურვილით 2011 წლის 17 ივნისს დატოვა. კახა ბაინდურაშვილი — საქართველოს ბიოგრაფიული ლექსიკონი ↑ 1.0 1.1 ბაინდურაშვილი ფინანსთა მინისტრის პოსტზე მისმა მოადგილემ შეცვალა. მინისტრთა კაბინეტი. სააგენტო სივილ ჯორჯია (2011-06-17). ციტირების თარიღი: 2011-06-19.